CELEX: 52017PC0175
Language: fi
Date: 2017-05-12 00:00:00
Title: Suositus NEUVOSTON PÄÄTÖS valtuutuksesta aloittaa neuvottelut Euroopan unionin ja Global Green Growth -instituutin välisestä sopimuksesta

EUROOPAN KOMISSIO
            Bryssel 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            Suositus
            NEUVOSTON PÄÄTÖS
            valtuutuksesta aloittaa neuvottelut Euroopan unionin ja Global Green Growth x001einstituutin välisestä sopimuksesta 
            
               
         
         
            
               PERUSTELUT
            
            
               1.ehdotuksen tausta 
            
            
               •Ehdotuksen perustelut ja tavoitteet
            
            
               Global Green Growth Institute (GGGI) on vuonna 2012 perustettu kansainvälinen organisaatio, jonka tehtävänä on tukea ja edistää voimakasta, osallistavaa ja kestävää taloudellista kasvua kehitysmaissa ja nopeasti kehittyvän talouden maissa. Tarkoituksena on vahvistaa maailman sietokykyä voimakkaan, osallistavan ja kestävän vihreän kasvun kautta. GGG-instituutti pyrkii tukemaan maiden siirtymistä vihreän kasvun malliin kehittämällä ja panemalla täytäntöön strategioita, joilla vähennetään köyhyyttä samalla kun lisätään sosiaalista osallisuutta, ympäristön kestävyyttä ja taloudellista kasvua.
            
            
               Joulukuussa 2015 hyväksytyllä YK:n ilmastosopimukseen liittyvällä Pariisin sopimuksella vahvistetaan maailmanlaajuisia toimia ilmastonmuutoksen aiheuttaman uhan torjumiseksi pitämällä maapallon keskilämpötilan nousu selkeästi alle kahdessa celsiusasteessa suhteessa esiteolliseen aikaan. Lisäksi toteutetaan toimia, joiden pyrkimyksenä on rajoittaa lämpötilan nousu 1,5 celsiusasteeseen. Kukin YK:n ilmastosopimuksen osapuoli on määrittänyt kansallisen määritellyn panoksensa (NDC), jossa kuvataan tavoitteiden saavuttamiseen tähtäävät toimet. Osapuolten mukaan myös teknologian kehittäminen ja siirto on tärkeää, jotta voidaan parantaa kykyä sietää ilmastonmuutosta ja vähentää kasvihuonekaasupäästöjä. 
            
            
               Pariisin sopimus edellyttää kaikilta mailta huomattavasti tehokkaampia ja kestävämpiä kansainvälisiä ponnisteluja, jotta kasvihuonekaasuja saadaan hillittyä mahdollisimman paljon ja mahdollisimman nopeasti. Pariisiin sopimuksessa tiedostettiin tarve tukea kehitysmaaosapuolia niiden ilmastosuunnitelmien täytäntöönpanossa. 
            
            
               Tässä tilanteessa GGGI:stä on tullut johtava kansainvälinen toimija vihreän kasvun osalta. GGGI:n jäsenenä unionilla olisi pääsy foorumille, jonka kautta se voi kohdistaa ilmastodiplomatiaansa aiempaa vahvemmin kehitysmaihin ja nopeasti kehittyvän talouden maihin. Samalla EU voisi jakaa arvokasta kokemusta, jota se on saanut unionin ilmastopolitiikan laatimisesta. Koska GGGI keskittyy kattaviin vihreän kasvun strategioihin, jäsenyys auttaisi hyödyntämään synergiaa ilmastotavoitteiden ja kestävän kehityksen toimintaohjelmassa Agenda 2030 asetettujen kestävän kehityksen tavoitteiden välillä. 
            
            
               Tässä ehdotuksessa esitetään neuvottelujen avaamista GGGI:n kanssa EU:n jäsenyydestä sen sijaan, että ehdotettaisiin unionin liittymistä GGGI:n perustamissopimukseen. Syynä tähän on se, että kysymys EU:n äänestysoikeuksista GGGI:n tulevana jäsenenä olisi selvennettävä ennen kuin unionista tulee tämän kansainvälisen organisaation jäsen.
            
            
               •Yhdenmukaisuus muiden alaa koskevien politiikkojen säännösten kanssa 
            
            
               Jotta lämpötilan nousu voidaan pitää selkeästi alle kahdessa celsiusasteessa, Pariisin sopimuksen on oltava aidosti maailmanlaajuinen ja tehokas. Kaikkien maiden on aloitettava suunnitellun kansallisen määritellyn panoksensa täytäntöönpano. GGGI:n jäsenyyden kautta unioni voi:
            
            
               –Rohkaista GGGI:n nykyisiä ja tulevia jäsenmaita panemaan täytäntöön  niiden kansalliset määritellyt panokset ja nostamaan niiden tavoitetasoa muun muassa hyödyntämällä hyviä käytäntöjä, joita kehitetään ja pannaan täytäntöön kestävän kasvun lähestymistavan mukaisesti.
            
            
               –Tehdä yhteistyötä GGGI:n kanssa unionin ilmastodiplomatiastrategian puitteissa siten, että otetaan täysin huomioon synergiat ilmastonmuutostavoitteiden ja kestävän kehityksen tavoitteiden välillä.
            
            
               –Vaihtaa parhaita käytäntöjä poliittisella ja asiantuntijoiden tasolla perustuen siihen, että unionilla on merkittävää kokemusta ilmastostrategioiden kehittämisessä ja täytäntöönpanossa.
            
            
               •Yhdenmukaisuus unionin muiden politiikkojen kanssa 
            
            
               
                  GGGI:n työ, jossa keskitytään vihreään, kestävään kasvuun, liittyy selkeästi ympäristö- ja kehityskysymyksiin sekä uusiutuvaa energiaa ja energiatehokkuutta koskevaan politiikkaan. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE 
            
            
               •Oikeusperusta
            
            
               Euroopan unionin toiminnasta tehdyn sopimuksen (SEUT) 216 artiklan mukaan unioni voi tehdä sopimuksen kansainvälisen järjestön kanssa. SEUT-sopimuksen 218 artiklassa määrätään menettelystä, jonka mukaan kyseiset sopimukset tehdään, ja 218 artiklan 3 kohdassa esitetään yksityiskohtaisesti se, miten komissio nimetään unionin neuvottelijaksi.
            
            
               
                  •
                        Toissijaisuusperiaate (jaetun toimivallan osalta) 
               
            
         
         
            
               Ilmastonmuutos on rajat ylittävä kysymys. Ilmastotoimien koordinointi sekä maailmanlaajuisella että Euroopan tasolla on tarpeen ja unionin toimet ovat perusteltuja toissijaisuuden perusteella. SEUT-sopimuksen 191 artiklassa määritetään unionin toimivalta ympäristöalalla, ilmastonmuutos mukaan lukien.
            
            
               Unionin jäsenyys mahdollistaisi GGGI:n tietämyksen ja parhaiden käytäntöjen jakamisen kaikkien jäsenvaltioiden kesken. Lisäksi se mahdollistaisi sen, että unioni voisi levittää ilmastonmuutoksia koskevia poliittisia ja diplomaattisia viestejä mahdollisimman laajasti kansainvälisten kumppaneidensa kanssa.
            
            
               •Suhteellisuusperiaate 
            
            
               Suositus neuvoston päätökseksi unionin GGGI-jäsenyyden neuvottelemisesta on oikeasuhteinen: se on oikeudellinen vähimmäisedellytys ja yksinkertainen vaihe, jota tarvitaan, jotta unionista voisi tulla  GGGI:n jäsen.
            
            
               •Sääntelytavan valinta 
            
            
               
                  Neuvoston päätösten hyväksymisestä määrätään SEUT-asetuksen 218 artiklan 3 kohdassa.
               
               
                   3.
                        JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET 
               
            
            
               •Voimassa olevan lainsäädännön jälkiarvioinnit/toimivuustarkastukset 
            
            
               
                  Ei sovelleta.
               
            
            
               •Sidosryhmien kuulemiset 
            
            
               
                  Ei sovelleta. Komissio julkaisi kuitenkin aikeensa hakea neuvostolta valtuutusta neuvotella unionin puolesta unionin jäsenyydestä GGGI-instituutissa parempaa sääntelyä koskevilla verkkosivuillaan 8. marraskuuta 2016. Sidosryhmiltä ei saatu kommentteja palautejakson aikana 8. marraskuuta 2016 ja 12. tammikuuta 2017 välisenä aikana.
               
            
            
               •Asiantuntijatiedon keruu ja käyttö
            
            
               
                  Ei sovelleta.
               
            
            
               •Vaikutusten arviointi 
            
            
               
                  Vaikutusten arviointia ei ole laadittu, koska neuvoston päätöksellä valtuutuksesta aloittaa neuvottelut unionin jäsenyydestä GGGI-instituutissa ei ole välittömiä vaikutuksia  talousarvioon eikä se edellytä toimia jäsenvaltioilta. 
               
               
                  Komissio harkitsi kuitenkin myös sitä vaihtoehtoa, ettei toimia toteutettaisi. Perusvaihtoehto, jossa toimia ei toteutettaisi, tarkoittaisi skenaariota, jossa ainoastaan pieni määrä unionin jäsenvaltioita olisi GGGI:n  jäseniä. (Sen jälkeen, kun instituutti perustettiin kansainvälisenä organisaationa vuonna 2012, Tanska, Yhdistynyt kuningaskunta ja hiljattain Unkari ovat liittyneet sen jäseniksi.) Tässä skenaariossa on epätodennäköistä, että unionin koko kokemus vihreään kasvuun liittyvistä kysymyksistä saataisiin GGGI:n käyttöön ja että organisaatiota voitaisiin käyttää mahdollisimman hyvin unionin ilmastodiplomatiastrategian tavoitteiden saavuttamiseen.
               
               
                  Tämän ehdotuksen avulla esitetty parhaimpana pidetty vaihtoehto on unionin jäsenyys GGGI:ssä. Ehdotuksen mukaan unioni liittyisi osallistuvana jäsenenä, joka ei anna osuutta rahoitukseen (GGGI:n  perussääntö, 3 artikla).
               
            
            
               •Sääntelyn toimivuus ja yksinkertaistaminen 
            
            
               
                  Ei sovelleta.
               
            
            
               •Perusoikeudet 
            
         
         
            
               
                  Ei sovelleta.
               
               
                   4.
                        TALOUSARVIOVAIKUTUKSET 
               
               
                  Unionin jäsenyydestä GGGI:ssä ei aiheudu suoria vaikutuksia unionin talousarvioon.
               
            
            
               5.LISÄTIEDOT 
            
            
               •Toteuttamissuunnitelmat, seuranta, arviointi ja raportointijärjestelyt 
            
            
               Ei sovelleta: neuvoston päätös valtuutuksesta aloittaa neuvottelut unionin jäsenyydestä ei edellytä toimia jäsenvaltioilta.
            
            
               •Selittävät asiakirjat (direktiivien osalta)
            
            
               
                  Ei sovelleta.
               
            
            
               •Ehdotukseen sisältyvien säännösten yksityiskohtaiset selitykset 
            
            
               Komissio suosittaa, että:
            
            
               –neuvosto valtuuttaa komission aloittamaan ja käymään neuvottelut unionin jäsenyydestä GGGI:ssä;
            
            
               –komissio käy nämä neuvottelut erityiskomiteaa kuullen Euroopan unionin toiminnasta tehdyn sopimuksen määräysten mukaisesti;
            
            
               –neuvosto hyväksyy tähän suositukseen liitetyt neuvotteluohjeet.
            
            
               Suositus
            
            
               NEUVOSTON PÄÄTÖS
            
            
               valtuutuksesta aloittaa neuvottelut Euroopan unionin ja Global Green Growth instituutin välisestä sopimuksesta 
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 3 ja 4 kohdan,
            
            
               ottaa huomioon Euroopan komission suosituksen,
            
            
               sekä katsoo seuraavaa: 
            
         
         
            
               (1)Ainoastaan pieni määrä unionin jäsenvaltioita on tällä hetkellä Global Green Growth instituutin (GGGI) jäseniä
                  1
               . Sen vuoksi on epätodennäköistä, että unionin koko kokemus vihreään kasvuun liittyvistä kysymyksistä saataisiin GGGI:n käyttöön ja että organisaatiota käytettäisiin mahdollisimman hyvin unionin ilmastodiplomatiastrategian tavoitteiden saavuttamiseen.
            
            
               (2)Ilmastonmuutos on rajat ylittävä kysymys. Ilmastotoimien koordinointi sekä maailmanlaajuisella että Euroopan tasolla on perusteltua toissijaisuuden periaatteen perusteella. SEUT-sopimuksen 191 artiklassa määritetään unionin toimivalta ympäristöalalla, ilmastonmuutos mukaan lukien.
            
            
               (3)Unionin jäsenyys mahdollistaisi GGGI:n tietämyksen ja parhaiden käytäntöjen jakamisen kaikkien jäsenvaltioiden kesken. Lisäksi se mahdollistaisi sen, että unioni voisi pyrkiä levittämään ilmastonmuutoksia koskevia poliittisia ja diplomaattisia viestejä mahdollisimman laajasti kansainvälisten kumppaneidensa kanssa.
            
            
               (4)Koska GGGI keskittyy kattaviin vihreän kasvun strategioihin, unionin jäsenyys GGGI:ssä auttaisi hyödyntämään synergiaa ilmastotavoitteiden ja kestävän kehityksen toimintaohjelmassa Agenda 2030 asetettujen kestävän kehityksen tavoitteiden välillä. 
            
            
               (5)Komissio olisi sen  vuoksi valtuutettava aloittamaan neuvottelut Euroopan unionin puolesta sopimuksen tekemiseksi unionin jäsenyydestä GGGI:ssä,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Valtuutetaan komissio neuvottelemaan unionin puolesta sopimus unionin jäsenyydestä Global Green Growth -instituutissa.
            
            
               2 artikla
            
            
               Neuvotteluohjeet ovat tämän päätöksen liitteessä.
            
            
               3 artikla
            
            
               Neuvottelut käydään kuullen [neuvosto lisää erityiskomitean nimen].
            
            
               4 artikla
            
            
               Tämä päätös on osoitettu komissiolle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Sen jälkeen, kun GGGI perustettiin kansainvälisena organisaationa vuonna 2012, Tanska, Yhdistynyt kuningaskunta ja hiljattain Unkari ovat liittyneet GGGI:n jäseniksi.
               
            
      
    ---documentbreak--- 
      
         
               EUROOPAN KOMISSIO
            Bryssel 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            LIITE
            asiakirjaan
            SuositusNEUVOSTON PÄÄTÖS valtuutuksesta aloittaa neuvottelut Euroopan unionin ja Global Green Growth-instituutin välisestä sopimuksesta 
            Neuvotteluohjeet Euroopan unionin ja  Global Green Growth –instituutin välisiä unionin jäsenyyttä GGGI:ssä koskevia neuvotteluja varten  
            
               
         
         
            
               LIITE 
            
            
            
               Neuvotteluohjeet Euroopan unionin ja  Global Green Growth –instituutin välisiä unionin jäsenyyttä GGGI:ssä koskevia neuvotteluja varten
            
            
            
               1.Komissio pyrkii varmistamaan, että sopimus, joka johtaa unionin jäsenyyteen Global Green Growth –instituutissa (GGGI), on asiaa koskevan unionin lainsäädännön mukainen.
            
            
               2.Komissio käy neuvottelut asiaa koskevan voimassa olevan unionin lainsäädännön mukaisesti tai nimenomaisesti näitä neuvotteluja varten tämän neuvoston päätöksen 3 artiklassa tarkoitetussa jäsenvaltioiden edustajien erityiskomiteassa tai neuvostossa sovittujen unionin kantojen mukaisesti.
            
            
               3.Komissio raportoi neuvostolle neuvottelujen tuloksista ja tarvittaessa mahdollisista neuvottelujen aikana esiin tulevista ongelmista.